*Проект!*

ДОГОВОР

**№ ………/………………….2018 година**

Днес, …………….. 2018 година, в гр. Враца, между:

**1.** **РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ – ВРАЦА,** с ЕИК: 000193955 и адрес: гр. Враца, ул. „Екзарх Йосиф“ №81, представлявана от инж. Цветинка Младенова Нейкова, директор на РИОСВ – Враца и Стефанка Първанова, директор на Дирекция АФПД, наричано за краткост **ВЪЗЛОЖИТЕЛ,** от една страна

и

**2. ...................................................,** ЕИК: ............................, със седалище и адрес на управление: ..........................................., представлявано от ..............................................................., наричан по-долу **ИЗПЪЛНИТЕЛ,** от друга страна,

които на основание чл. 194, ал. 1 от Закона за обществените поръчки сключиха настоящия договор за следното:

**I. ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯ**Т приема да изпълни обществена поръчка с предмет: **„Реконструкция на покрива на административната сграда на РИОСВ – гр. Враца, находяща се в УПИ V - 58, кв.103 по плана на гр. Враца, ул. „Екзарх Йосиф“ № 81“,** съгласно приети **Техническо и Ценово предложение,** заедно с всички приложения към тях **(Образец № 5 и Образец № 6)** на **ИЗПЪЛНИТЕЛЯ** и съгласно Техническата спецификация на **ВЪЗЛОЖИТЕЛЯ -** неразделна част от настоящия договор.

**ІI. СРОК НА ДОГОВОРА**

**Чл. 2.** **(1)** Страните определят срок за изпълнение предмета на договора, съгласно Техническото предложение Образец № 5, неразделна част от договора.

1. Срок за изпълнение на предвидените в проекта СМР **\_\_\_\_\_\_\_\_\_ (словом\_\_\_\_\_\_\_\_\_\_\_\_\_\_\_) календарни дни.**

**(3)** Срокът за изпълнение на СМР-тата започва да тече от датата на подписване на Протокола за откриване на строителната площадка и определяне на строителната линия и ниво на строежа – обр.2а по Наредба №3/31.07.2013г. за съставяне на актове и протоколи по време на строителството.

**(4)** Срокът по ал. 2 спира да тече за времето за което по законоустановения ред е съставен акт за установяване състоянието на строежа при спиране на строителството (Приложение №10) по Наредба №3/31.07.2013г. за съставяне на актове и протоколи по време на строителството. След съставяне на акт за установяване състоянието на строежа при продължаване на строителството (Приложение №11), продължава да тече срокът по договора.

**ІІІ. ЦЕНА И НАЧИН НА ПЛАЩАНЕ.**

**Чл. 3.** **(1)** Общата стойност за изпълнение на настоящия договор е в размер на **…………………. лева (……………………………..)** без включен ДДС или **…………….. лева (………………..)** с включен ДДС.

**(2)** Цената по предходната алинея е за цялостното извършване на СМР, включително цената на вложените материали, извършени работи и разходите за труд, механизация, енергия, складиране и други присъщи разходи, както и непредвидените разходи, и печалба за ИЗПЪЛНИТЕЛЯ.

**Чл. 4. (1)** **ВЪЗЛОЖИТЕЛЯТ** заплаща цената по чл. 3, ал. 1 авансово след сключване на договора, в срок до 20 дни след представяне от страна на **ИЗПЪЛНИТЕЛЯ** на гаранция за авансовото плащане, съгласно условията на чл. 20 от договора, и издадена оригинална фактура от **ИЗПЪЛНИТЕЛЯ.**

**(2)** **ВЪЗЛОЖИТЕЛЯТ** заплаща междинно на **ИЗПЪЛНИТЕЛЯ** след представяне на Отчет за действително извършени количества и договорени стойности за изпълнени СМР, подписан от **ВЪЗЛОЖИТЕЛЯ, ИЗПЪЛНИТЕЛЯ** и извършващия **СТРОИТЕЛЕН НАДЗОР** на обекта (Протокол/Акт образец 19. *)*

За целта в срок до 3 дни след представяне на надлежно оформени актове и протоколи съгласно изискванията на Наредба № 3 от 31.07.2003 г. за съставяне на актове и протоколи по време на строителството и протокол/акт обр. 19 за извършени СМР, подписани от **ВЪЗЛОЖИТЕЛЯ, ИЗПЪЛНИТЕЛЯ** и извършващия **СТРОИТЕЛЕН НАДЗОР** на обекта, и надлежно оформена фактура, **ВЪЗЛОЖИТЕЛЯТ** възстановява на **ИЗПЪЛНИТЕЛЯ** усвоената част от гаранцията за авансово плащане за извършените, актувани и приети СМР. Общият размер на междинните плащания за изпълнените строителни и монтажни работи е до 80 % /осемдесет на сто/ от стойността им по настоящия договор.

**(3)** Окончателното плащане за изпълнените строителни и монтажни работи се извършва след приспадане на извършените междинни плащания. За целта в срок до 3 дни след завършване и предаване на обекта, удостоверено с представяне за обекта на съответните надлежно оформени актове и протоколи съгласно изискванията на Наредба № 3 от 31.07.2003 г. за съставяне на актове и протоколи по време на строителството, акт. Обр. 15 и протокол/акт обр. 19 за извършени СМР, подписани от **ВЪЗЛОЖИТЕЛЯ, ИЗПЪЛНИТЕЛЯ** и извършващия **СТРОИТЕЛЕН НАДЗОР** на обекта, и след представяне на надлежно оформена фактура, **ВЪЗЛОЖИТЕЛЯТ** възстановява на **ИЗПЪЛНИТЕЛЯ** усвоената част от гаранцията за авансово плащане за извършените, актувани и приети СМР.

**(4)** Когато **ИЗПЪЛНИТЕЛЯТ** е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи.

**(5)** Плащанията ще бъдат извършвани по следната банковата сметка с титуляр  
**ИЗПЪЛНИТЕЛЯ:**

IВАN: …………………….

ВIС: ……………………….

БАНКА: …………………………

**(6) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени с информацията по ал.1 в срок от 7 работни дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се че плащанията са надлежно извършени.

**(7)** Срокът за плащане по чл. 4 ал.2 спира да тече, когато **ИЗПЪЛНИТЕЛЯ** бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи, или наличие на доказателства, че разходът не е правомерен. **ИЗПЪЛНИТЕЛЯТ** трябва да даде разяснения, да направи изменения или представи допълнителна информация в срок от 5 работни дни след като бъде уведомен за това. Срокът за плащане продължава да тече, считано от датата на която **ВЪЗЛОЖИТЕЛЯТ** получи правилно формулирана фактура или поисканите разяснения, корекции или допълнителна информация.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5.** **ИЗПЪЛНИТЕЛЯТ** се задължава:

(1) Да изпълни качествено в определените срокове предмета на поръчката, като организира и координира цялостния процес на изпълнение в съответствие с изискванията на ЗУТ, техническия проект и действащата нормативна база.

(2) **ИЗПЪЛНИТЕЛЯТ** е длъжен при изпълнение на възложените му строителни и монтажни работи да влага качествени материали, отговарящи на изискванията на БДС и европейските стандарти. Качеството на влаганите материали ще се доказва с протоколи и/или сертификати, които се представят от Изпълнителя. Влаганите материали трябва да бъдат придружени с декларация за съответствие на строителния продукт от производителя или от неговия упълномощен представител (съгласно Наредба за съществените изисквания към строежите и оценяване съответствието на строителните продукти), издадена на база протоколи от изпитване в акредитирана строителна лаборатория, с указания за прилагане на български език, съставени от производителя или от неговия упълномощен представител.

(3) При влагане на местни материали в обекта предварително да се представи на **ВЪЗЛОЖИТЕЛЯ** за одобрение сертификат за годността на материала от съответния източник, издаден от оправомощена лаборатория. При влагане на нестандартни материали в обекта те трябва да бъдат изпитани в лицензирани лаборатории и да притежават сертификат за приложимост от съответния държавен контролиращ орган /ДКО/.

(4) **ИЗПЪЛНИТЕЛЯТ** носи отговорност, ако вложените материали или оборудване не са с нужното количество и/или влошат качеството на извършените дейности на обекта като цяло.

(5) **ИЗПЪЛНИТЕЛЯТ** се задължава да коригира, респ. замени изцяло за своя сметка некачествено извършените работи и некачествените материали, като гаранционните срокове са не по-малки от посочените в Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

(6) Да извърши строителството на обекта, като спазва одобрения технически проект и изискванията на проектантските, строителните, техническите и технологични правила, нормативи и стандарти за съответните дейности.

(7) Да предаде изработеното на **ВЪЗЛОЖИТЕЛЯ,** като до приемането му от последния полага грижата на добър стопанин за запазването му.

(8) Извършените СМР ще се приемат от представители на **ВЪЗЛОЖИТЕЛЯ** и ще се придружават от необходимите актове по Наредба № 3 на МРРБ за съставяне актове и протоколи по време на строителството.

(9). **ИЗПЪЛНИТЕЛЯТ** е длъжен сам и за своя сметка да осигурява спазване на изискванията на:

1. Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 31.07.2003 г. за съставяне на актове и протоколи по време на строителството;

2. Наредба за съществените изисквания към строежите и оценяване съответствието на строителните продукти, приета с ПМС №325 от 2006 г.;

3. Закона за здравословни и безопасни условия на труд /ЗЗБУТ/ и Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.

4. Закона за управление на отпадъците и Наредба за управление на строителните отпадъци и за влагане на рециклирани строителни материали /ДВ бр. 89 от 13.11.2012 г./.

(10) Да обезопасява и сигнализира строителната площадка, при спазване изискванията на Наредба № 16/23.07.2001 г. за временна организация на движението при извършване на строителство и ремонт на пътища и улици, като изготви проекти за ВОД по Наредба № 16 в петдневен срок от подписване на договора и да ги представи на **ВЪЗЛОЖИТЕЛЯ** за одобрение.

(11) **ИЗПЪЛНИТЕЛЯТ** се задължава по време на строителството да спазва изискванията на чл. 74 от ЗУТ.

(12) По време на строителството да спазва: действащите в страната нормативни документи и стандарти, както и изискванията за безопасни условия на труд и опазване на околната среда. Да осигурява сам и за своя сметка безопасността на движението по време на ремонтните работи и да спазва изискванията на плана за безопасност и здраве, към работния проект на обекта.

(13) **ИЗПЪЛНИТЕЛЯТ** е длъжен при извършване на СМР да опазва подземната и надземната техническа инфраструктура и съоръжения. При нанасяне на щети да ги възстановява за своя сметка в рамките на срока на изпълнението СМР по настоящия договор.

(14) Всички санкции, наложени от общински и държавни органи, във връзка със строителството са за сметка на **ИЗПЪЛНИТЕЛЯ.** Всички вреди, нанесени на трети лица при изпълнение на строителството се заплащат от **ИЗПЪЛНИТЕЛЯ.**

(15) Да отстрани за своя сметка всички установени дефекти, както и да отстрани допуснати грешки, ако такива бъдат констатирани на всеки етап от приемането, в срок посочен от възложителя в писмено уведомяване, както и да изпълнява всички нареждания на **ВЪЗЛОЖИТЕЛЯ** по предмета на договора.

(16) След приключване на строително-монтажните работи /СМР/ и преди организиране на процедурата за установяване годността на строежа, строителната площадка трябва да бъде изчистена и околното пространство - възстановено /приведено в проектния вид/.

(17) **ИЗПЪЛНИТЕЛЯТ** се задължава да води пълно досие на обекта (протоколи и актове по Наредба № 3 от 2003 год. за съставяне на актове и протоколи по време на строителство) и при нужда да го предоставя на **ВЪЗЛОЖИТЕЛЯ** и контролните органи, както и да съдейства при взимане на проби, извършване на замервания, набиране на снимков материал, да осигури достъп до обекта и цялата документация;

(18) **ИЗПЪЛНИТЕЛЯТ** се задължава своевременно да изготвя и представя на упражняващия инвеститорски контрол, изготвените от него актове (Образец 12) по Наредба № 3 от 2003 за установяване на всички видове СМР, подлежащи на закриване.

(19) **ИЗПЪЛНИТЕЛЯТ** се задължава да информира **ВЪЗЛОЖИТЕЛЯ** за възникнали проблеми при изпълнение на договора и за предприетите мерки за тяхното решаване.

(20) **ИЗПЪЛНИТЕЛЯТ** се задължава по време на строителството да извърши всички работи по отстраняване на допуснати от него грешки и недобре извършени работи, констатирани от **ВЪЗЛОЖИТЕЛЯ,** както и да отстранява всички появили се дефекти през гаранционния срок, констатирани съвместно с **ВЪЗЛОЖИТЕЛЯ** след неговото писмено уведомление;

(21) **ИЗПЪЛНИТЕЛЯТ** е длъжен своевременно да уведомява **ВЪЗЛОЖИТЕЛЯ** за всички обстоятелства, които създават реални предпоставки за забавяне или спиране изпълнението на строително-монтажните работи и други дейности на обекта;

(22) Да влага качествени материали и строителни изделия, съобразно предвижданията на техническия проект, както и да извършва качествено СМР. Същите трябва да отговарят на техническите изисквания и на количествата, определени в техническия проект, както и на изискванията по приложимите стандарти. **ИЗПЪЛНИТЕЛЯТ** носи отговорност, ако вложените материали не са с нужното качество;

(23) Да ограничи действията на своя персонал и механизация в границите на строителната площадка, като не допуска навлизането им в съседни терени;

(24) Да отстранява своевременно всички недостатъци в изпълнението констатирани от **ВЪЗЛОЖИТЕЛЯ** или строителния надзор;

(25) Да застрахова и поддържа валидна за целия срок на договора застраховка за професионална отговорност по чл. 171 за проектиране и строителство и следващите от ЗУТ, покриваща минималната застрахователна сума за вида строеж-предмет на поръчката или еквивалентна за чуждестранните участници;

(26) Да не разгласява пред трети лица факти, обстоятелства, сведения и всяка друга информация, относно дейността на **ВЪЗЛОЖИТЕЛЯ,** които е узнал във връзка или по повод изпълнението на договора, освен в предвидените случаи;

(27) При заявени подизпълнители в офертата да отговаря за извършената от подизпълнителите си работа, когато е ангажирал такива, като за своя;

(28) При изпълнение на строително-монтажните работи по чл. 1, **ИЗПЪЛНИТЕЛЯТ** е длъжен да спазва изискванията на Закон за устройството на територията и всички законови и подзаконови нормативни актове свързани с предмета на настоящата поръчка.

(29) **ИЗПЪЛНИТЕЛЯТ** носи отговорност пред **ВЪЗЛОЖИТЕЛЯ,** ако при извършването на СМР е допуснал отклонения от изискванията на **ВЪЗЛОЖИТЕЛЯ** или задължения, съгласно нормативните актове.

(30) За вреди, причинени на лица, публично или частно имущество, при или по повод осъществяването на СМР, отговорност носи изцяло изпълнителят. **ИЗПЪЛНИТЕЛЯТ** носи регресна отговорност спрямо възложителя, ако последният заплати обезщетение за такива вреди.

(31) Всички санкции наложени от общински или държавни органи във връзка с осъществяваните СМР по този договор са за сметка на **ИЗПЪЛНИТЕЛЯ.**

**Чл. 6. ИЗПЪЛНИТЕЛЯТ има право:**

(1) Да иска от **ВЪЗЛОЖИТЕЛЯ** необходимо съдействие за изпълнение на предмета на договора.

(2) Да иска от **ВЪЗЛОЖИТЕЛЯ,** приемане на изпълнения предмет на договора;

(3) Да получи договореното възнаграждение при условията на настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7.** Да заплати цената на договора по реда и при условията на настоящия Договор.

**Чл. 8.** Да окаже необходимото съдействие на **ИЗПЪЛНИТЕЛЯ** за изпълнение на възложената му работа и осигури всички съгласувания и разрешения, съгласно нормативната уредба.

**Чл. 9.** Да уведомява **ИЗПЪЛНИТЕЛЯ** писмено след установяване на появили се в гаранционния срок дефекти.

**Чл. 10.** В случай, че възложеното с настоящия договор е изпълнено от **ИЗПЪЛНИТЕЛЯ** в договорените срокове, вид, количество и качество, **ВЪЗЛОЖИТЕЛЯТ** е длъжен да приеме изпълнените работи чрез определен от него служител.

**Чл. 11.** **ВЪЗЛОЖИТЕЛЯТ** има право:

(1) Да упражнява текущ контрол при изпълнение на договора без с това да пречи на самостоятелността на **ИЗПЪЛНИТЕЛЯ,** както и да извършва проверка за качеството на доставените материали. Контролът ще се осъществява от определени от **ВЪЗЛОЖИТЕЛЯ** длъжностни лица, които ще подписват от негово име протоколите за извършените констатации.

(2) Да иска от **ИЗПЪЛНИТЕЛЯ** да изпълни възложеното в срок, без отклонение от уговореното и без недостатъци.

(3) Да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители, в случай, че ще ползва такива.

(4) **ВЪЗЛОЖИТЕЛЯТ** не носи отговорност за действия и/или бездействия на **ИЗПЪЛНИТЕЛЯ** или неговите подизпълнители в рамките на обекта, в резултат на което възникват:

- смърт или злополука, на което и да било физическо лице при изпълнение предмета на договора.

- загуба или нанесена вреда на каквото и да било имущество в обекта, вследствие извършваните работи.

**Чл. 12.** При установяване на явни или скрити недостатъцина извършеното СМР, **ВЪЗЛОЖИТЕЛЯТ** има право да иска отстраняването на същите, а в случай че **ВЪЗЛОЖИТЕЛЯТ** констатира съществени отклонения от качеството на извършеното СМР, да откаже да приеме изпълнението.

**VІ. КОНТРОЛ И КАЧЕСТВО**

**Чл. 13.** Контролът по изпълнението на строително-монтажните работи, ще се осъществява от Строителен надзор. Предписанията са задължителни за **ИЗПЪЛНИТЕЛЯ,** доколкото не пречат на неговата самостоятелност и не излизат извън рамките на поръчката, очертани с този договор.

**VІІ. ПРИЕМАНЕ НА СМР**

**Чл. 14.** (1) При завършване на работата, **ИЗПЪЛНИТЕЛЯТ** отправя покана до **ВЪЗЛОЖИТЕЛЯ** да направи оглед и да приеме извършената работа.

(2) Приемането на обекта става с двустранно подписан приемо- предавателен протокол между **ИЗПЪЛНИТЕЛЯ** и комисия от представители на **ВЪЗЛОЖИТЕЛЯ.**

(3) В 10 (десет) дневен срок от подписване на протокола, **ВЪЗЛОЖИТЕЛЯТ** може да направи писмени възражения по изпълнените строително-монтажни работи и да покани **ИЗПЪЛНИТЕЛЯ** за съвместно разглеждане и обсъждане на нередовностите. Забележките се отстраняват в срок от 10 работни дни, считано от датата на получаването им в писмен вид, факс или по електрона поща, по реда на закон за електронния документ и електронния подпис. **ИЗПЪЛНИТЕЛЯТ** е длъжен да отстрани за своя сметка допуснатите по своя вина грешки и пропуски, констатирани от **ВЪЗЛОЖИТЕЛЯ** при предаването на проекта или от заинтересуваните ведомства по чл.121, ал.2 от ЗУТ при съгласуването му, в определения от **ВЪЗЛОЖИТЕЛЯ** срок.

(4) След отстраняване на всички нередовности от страна на **ИЗПЪЛНИТЕЛЯ**, страните по настоящия договор подписват протокол за приемане на обекта.

(5) Предаването на предвидените и изпълнени СМР, предмет на настоящия договор се извършва със съставяне на Протокол обр.15, който удостоверява: количество СМР, качество и стойност на извършената работа и вложените материали, налични недостатъци, срокове за тяхното отстраняване, както и дали е спазен срокът за изпълнение на настоящия договор. При приемане на изпълнението на СМР, за която изпълнителят е сключил договор за подизпълнение се извършва в присъствието на **ИЗПЪЛНИТЕЛЯ** и подизпълнителя.

(6) Сроковете за отстраняване на констатираните недостатъци не се отразяват на крайния срок, уговорен в настоящия договор.

(7) За извършените СМР се съставят актове и протоколи, съгласно ЗУТ и Наредба № 3/31.06.2003 г. за съставяне на актове и протоколи по време на строителството. Актовете се подписват от длъжностни лица от Община Враца.

**Чл. 15.** Когато **ИЗПЪЛНИТЕЛЯТ** се е отклонил от поръчката или работата му е с недостатъци, **ВЪЗЛОЖИТЕЛЯТ** има право да откаже нейното приемане и заплащането на част или на цялото възнаграждение, докато **ИЗПЪЛНИТЕЛЯТ** не изпълни своите задължения по договора.

**Чл. 16.** В случаите по предходния член, когато отклоненията от поръчката или недостатъците на работата са съществени, **ВЪЗЛОЖИТЕЛЯТ** разполага с едно от следните права по избор:

1. Да определи подходящ срок, в който **ИЗПЪЛНИТЕЛЯТ** безвъзмездно да поправи работата си;
2. Да отстрани сам за сметка на **ИЗПЪЛНИТЕЛЯ** отклоненията от поръчката, респективно недостатъците на работата.
3. Да поиска намаление на възнаграждението, съразмерно с намалената цена или годност на изработеното.

**VІІI. ГАРАНЦИОННИ УСЛОВИЯ**

**Чл. 17.** (1) **ИЗПЪЛНИТЕЛЯТ** отстранява възникналите повреди, констатираните скрити дефекти и некачествено изпълнение работи по време на гаранционния срок за своя сметка, считано от датата на уведомяването му. **ВЪЗЛОЖИТЕЛЯТ** уведомява писмено изпълнителят за констатирането на повредата и срокът за отстраняването й на телефоните и адресите за контакт.

1. Всички разходи по отстраняване на скритите дефекти са за сметка на **ИЗПЪЛНИТЕЛЯ.**

(3) **ИЗПЪЛНИТЕЛЯТ** се задължава да отстранява за своя сметка появилите се впоследствие дефекти в гаранционния срок, както следва:

* 1. Гаранционен срок за извършените строително-монтажни работи - **…………….. години.**

(4) Гаранционните срокове започват да текат от датата на подписване на протоколите за изпълнените СМР.

(5) За проявилите се в гаранционните срокове дефекти **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ**. В срок до 3 (три) дни след уведомяването се изготвя Констативен протокол и **ИЗПЪЛНИТЕЛЯТ** съгласувано с **ВЪЗЛОЖИТЕЛЯ** е длъжен да започне работа за отстраняване на дефектите в минималния технологично необходим срок, одобрен от **ВЪЗЛОЖИТЕЛЯ.**

**Чл. 18.** Изпълнителят представя на **ВЪЗЛОЖИТЕЛЯ** застраховка за професионална отговорност по чл. 171 от Закона за устройство на територията за строителство, при подписване на договора.

**ІХ.. ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПЛАЩАНЕ. САНКЦИИ И НЕУСТОЙКИ.**

**Чл. 19. (1) ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за добро изпълнение в размер на ……………… лв.,представляващи 3 % от общата цена на договора без ДДС. Гаранцията се представя под формата на банкова гаранция, на застраховка, която обезпечава изпълнението чрез покритие на отговорността на **ИЗПЪЛНИТЕЛЯ**, или като парична сума, преведена по следната банкова сметка на **ВЪЗЛОЖИТЕЛЯ:** ……………………….

………………………………………………..

**(2)** При липса на възражения по изпълнението на договора, **ВЪЗЛОЖИТЕЛЯТ** се задължава да възстанови на **ИЗПЪЛНИТЕЛЯ** гаранцията за изпълнение в срок до 14 (четиринадесет) работни дни след датата на окончателното приемане на работата по договора, при условие, че за този срок не са се проявили скрити дефекти, свързани с качеството на извършваните работи или с качеството на вложените материали.

**(3)** Когато гаранцията за изпълнение е под формата на банкова гаранция или застраховка, същата следва да бъде със срок на валидност по-дълъг с 30 дни от срока по чл. 4, ал. 7 от договора. Банковата гаранция трябва да бъде безусловна, неотменима, с възможност да се усвои изцяло или на части в зависимост от претендираното обезщетение, и следва да съдържа задължение на банката-гарант да извърши безотказно и безусловно плащане при първо писмено искане на **ВЪЗЛОЖИТЕЛЯ,** съдържащо изявление за договорно основание за усвояване на гаранцията за изпълнение. При писмено искане от страна на **ВЪЗЛОЖИТЕЛЯ, ИЗПЪЛНИТЕЛЯТ** следва да удължи срока на валидност на представената банкова гаранция или застрахователна полица с необходимия срок до датата на завършването на обекта.

**(4)** **ВЪЗЛОЖИТЕЛЯТ** усвоява изцяло гаранцията за изпълнение при едностранно прекратяване на договора от негова страна поради виновно неизпълнение на задължения на **ИЗПЪЛНИТЕЛЯ** по договора.

**(5)** Ако в процеса на изпълнение на договора възникне спор между страните, който е внесен за решаване от компетентен съд, гаранцията за изпълнение се задържа от ВЪЗЛОЖИТЕЛЯ до окончателното произнасяне на съда.

**(6)** **ВЪЗЛОЖИТЕЛЯТ** има право да усвои от гаранцията за изпълнение сума, равна на дължима от **ИЗПЪЛНИТЕЛЯ** неустойка по чл. 21 от договора.

**(7)** **ВЪЗЛОЖИТЕЛЯТ** не дължи лихви върху сумата по гаранцията за изпълнение.

**Чл. 20. (1)** За гарантиране на авансовото плащане, при или след подписването на договора, **ИЗПЪЛНИТЕЛЯ** представя на **ВЪЗЛОЖИТЕЛЯ** гаранция за авансово плащане в размер на цената по чл. 4, ал. 1 с ДДС.

**(2)** Гаранцията за авансово плащане се представя като парична сума, преведена по сметката на Регионална инспекция по околната среда и водите – Враца, под формата на банкова гаранция в оригинал, издадена в полза на **ВЪЗЛОЖИТЕЛЯ**, или под формата на застраховка, която обезпечава плащането чрез покритие на отговорността на **ИЗПЪЛНИТЕЛЯ.**

**(3)** Когато гаранцията за авансово плащане е под формата на банкова гаранция или застраховка, същата трябва да е със срок на валидност най–малко 30 (тридесет) дни след срока по чл. 4, ал. 7 от договора. Банковата гаранция трябва да бъде безусловна и неотменима, и да съдържа задължение на банката гарант да извърши безусловно плащане, при първо писмено искане от **ВЪЗЛОЖИТЕЛЯ,** в случай че **ИЗПЪЛНИТЕЛЯТ** не изпълни задълженията си по договора.

**(4) ВЪЗЛОЖИТЕЛЯТ** освобождава съответната част от гаранцията за авансово плащане в 3-дневен срок след представянето на документите по чл. 4, ал. 2 от договора.

**Чл. 21.** (1) При пълно неизпълнение на поетите с настоящия договор задължения, **ИЗПЪЛНИТЕЛЯТ** заплаща неустойка на **ВЪЗЛОЖИТЕЛЯ**, в размер от 30 % (тридесет процента) от цената на договора.

1. При частично неизпълнение на поетите с настоящия договор задължения, **ИЗПЪЛНИТЕЛЯТ** заплаща неустойка на **ВЪЗЛОЖИТЕЛЯ,** в размер на 30 % (тридесет процента) от стойността на неизпълнената част от договора.
2. При некачествено изпълнение на поети с настоящия договор задължения, **ИЗПЪЛНИТЕЛЯТ** заплаща неустойка на **ВЪЗЛОЖИТЕЛЯ** в размер на 30 % (тридесет процента) от стойността на некачествено извършените работи.
3. При забавено или неточно изпълнение на поетите с настоящия договор задължения, **ИЗПЪЛНИТЕЛЯТ** дължи неустойка на **ВЪЗЛОЖИТЕЛЯ,** в размер от 0,5 % (нула цяло и пет процента) от стойността на договора, за всеки просрочен ден, до датата на действителното изпълнение, но не повече от общо 30 % (тридесет процента) от цената на договора.

**Чл. 22.** Прилагането на горните санкции не отменя правото на **ВЪЗЛОЖИТЕЛЯ** да предяви иск срещу **ИЗПЪЛНИТЕЛЯ** за претърпени щети и пропуснати ползи и загуби, съгласно действащото законодателство в Република България.

**Чл. 23.** **ВЪЗЛОЖИТЕЛЯТ** има право да се удовлетвори от внесената в размер на **...... лева (словом …………………..)** гаранция за изпълнение на поръчката, по отношение на вземания, възникнали на основание на настоящия договор.

**Чл. 24.** **ВЪЗЛОЖИТЕЛЯТ** извън санкциите по чл. 21 и чл. 22 от настоящия договор, има право да задържи гаранцията за изпълнение на поръчката:

(1) При прекратяване на настоящия договор по вина на **ИЗПЪЛНИТЕЛЯ;**

(2) При прекратяване регистрацията на **ИЗПЪЛНИТЕЛЯ** (в случай, че същият е юридическо лице) или на смърт (в случай, че изпълнителят е физическото лице).

(3) При заличаване на строителя от Камарата на строителите, с изключение на хипотезата в чл. 21, ал. 1, т. 5, предложение второ от ЗКС.

(4) Гаранцията за изпълнение се освобождава в срок до 60 календарни дни от датата на съставяне на Констативен акт обр. 15 по Наредба № 3 от 31.07.2003 г. за съставяне на актове и протоколи по време на строителството за приемане на обекта, предмет на настоящия договор.

(5) Прекратяване на договора, на основание чл. 26, ал. 2 и/или прекратяване на договора по вина на **ИЗПЪЛНИТЕЛЯ;**

(6) При всякаква форма на неизпълнение на клаузите по настоящия договор от страна на **ИЗПЪЛНИТЕЛЯ, ВЪЗЛОЖИТЕЛЯ** може да прекрати договора без предизвестие.

**Чл. 25.** Прилагането на горните санкции не отменя правото на **ВЪЗЛОЖИТЕЛЯ** да предяви иск срещу **ИЗПЪЛНИТЕЛЯ** за претърпени щети и пропуснати ползи и загуби, съгласно действащото законодателство в Република България.

**Х. ПРЕКРАТЯВАНЕ НА ДОГОВОРА**

**Чл. 26.** Настоящият договор се прекратява:

(1) С извършване и предаване на договорените работи;

(2) По взаимно съгласие между страните, изразено писмено;

(3) Едностранно, без предизвестие, при виновно пълно неизпълнение на задълженията на **ИЗПЪЛНИТЕЛЯ** по Раздел ІV от настоящия договор.

(4) Когато е необходимо съществено изменение на поръчката, което не позволява договорът да бъде изменен на основание [чл. 116, ал. 1](apis://Base=NARH&DocCode=41765&ToPar=Art116_Al1&Type=201/) от ЗОП.

**Чл. 27.** **ВЪЗЛОЖИТЕЛЯТ** може по всяко време до завършване и предаване на обекта да се откаже от договора и да прекрати действието му. В този случай той е длъжен да заплати на **ИЗПЪЛНИТЕЛЯ** стойността на действително извършените до момента на отказа работи, приети с подписан приемо-предавателен протокол за действително изпълнени работи.

**Чл. 28.** Ако **ИЗПЪЛНИТЕЛЯТ** просрочи предаването на обекта с повече от 20 (двадесет) дни или не извършва строителните и монтажни работи по уговорения начин и с нужното качество, **ВЪЗЛОЖИТЕЛЯТ** може да развали договора. За претърпените вреди **ВЪЗЛОЖИТЕЛЯТ** може да претендира обезщетение.

**Чл. 29.ВЪЗЛОЖИТЕЛЯТ** може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**ХІ. ДОПЪЛНИТЕЛНИ РАЗПОРЕДБИ**

**Чл. 30.**За неуредени с настоящия договор въпроси се прилагат разпоредбите на действащото законодателство на Република България.

**Чл. 31.**При възникнали имуществени спорове между страните при или по повод изпълнение на настоящия договор, на основание чл. 117, ал. 2 от ГПК, страните се договарят евентуалните съдебни спорове да се разглеждат пред компетентния съд в гр. Враца, съобразно правилата на родовата подсъдност.

**Чл. 32.**Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка. Това правилото не се прилага по отношение на задължителната информация, която **ВЪЗЛОЖИТЕЛЯТ** следва да представи на Агенцията по обществени поръчки съобразно реда, предвиден в ЗОП.

**Чл. 33.**(1)Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

(2) Адресите за кореспонденция между страните по настоящия договор са както следва:

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **Регионална инспекция по околна среда и водите – Враца** | **....................................** |
| *Адрес за кореспонденция:* | *Адрес за кореспонденция:* |
| гр. Враца 3000 | .................................................... |
| ул. "Екзарх Йосиф" № 81 | ..................................................... |
| тел.: 092 624761; | тел.: ............................................. |
| факс: - | факс: .............................................. |
| e-mail: [riosv-vr@m-real.net](mailto:riosv-vr@m-real.net) | e-mail: ............................................. |
| *Отговорно лице:* | *Отговорно лице:* |
| инж. Цветинка Нейкова, директор | ....................................................................... |

1. Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

**XII. ПОДИЗПЪЛНИТЕЛ/И**

**(*когато е приложимо, ако не се предвиждат подизпълнител/и, този раздел не се вписва в договора*)**

**Чл. 34.** (1) **ИЗПЪЛНИТЕЛЯТ** сключва договор за подизпълнение с подизпълнителя/ите, посочен/и в офертата.

(2) В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по чл. 37, ал. 1 и чл. 39.

**Чл. 35.** (1) Подизпълнителят/ите трябва да отговаря/т на съответните критерии за подбор съобразно вида и дела от поръчката, който ще изпълняват, и за него/тях да не са налице основания за отстраняване от процедурата.

(2) **ВЪЗЛОЖИТЕЛЯТ** изисква замяна на подизпълнител, който не отговаря на условията по ал. 1.

**Чл. 36.** (1) Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ, ВЪЗЛОЖИТЕЛЯТ** заплаща възнаграждение за тази част на подизпълнителя.

(2) Разплащанията по ал. 1 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ,** който е длъжен да го предостави на възложителя в 15-дневен срок от получаването му.

(3) Към искането по ал. 2 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

(4) **ВЪЗЛОЖИТЕЛЯТ** има право да откаже плащане по ал. 1, когато искането за плащане е оспорено, до момента на отстраняване на причината за отказа.

**Чл. 37.** Независимо от възможността за използване на подизпълнители отговорността за изпълнение на договора за обществена поръчка е на **ИЗПЪЛНИТЕЛЯ.**

**Чл. 38.** Замяна или включване на подизпълнител по време на изпълнение на договора за обществената поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**Чл. 39.** При замяна или включване на подизпълнител **ИЗПЪЛНИТЕЛЯТ** представя на ВЪЗЛОЖИТЕЛЯ в срок от 3 (три) дни копие от допълнителното споразумение и всички документи, които доказват изпълнението на условията по чл. 39.

**Чл. 40.** Подизпълнителят/ите нямат право да превъзлагат една или повече от дейностите, които са включени в предмета на договора за подизпълнение.

Неразделна част от настоящия договор са следните приложения:

1. **Образец № 5:** Техническото предложение на **ИЗПЪЛНИТЕЛЯ,** заедно с всички приложения към него.

2. **Образец № 6:** Ценовото предложение на **ИЗПЪЛНИТЕЛЯ,** заедно с всички приложения към него.

3. Техническата спецификация на **ВЪЗЛОЖИТЕЛЯ.**

Настоящият договор се състави и подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**ИНЖ. ЦВЕТИНКА НЕЙКОВА .........................................**

*Директор ..........................................*

**Стефанка Първанова**

*Директор на Дирекция АФПД*